ಪುಣ್ ಎಕ್ ವಿಪರ್ಯಾಸ್ ಹಾಂವೆಂ ತ್ಯಾ ಉಂಚಾಯೆರ್ ದೆಕ್ಲೊ. ಹೊ ಥಳಾ ಥಾವ್ನ್ ಬಿಲ್ಕುಲ್ ವೆಗ್ಳೊ ನಾತ್‌ಲ್ಲೊ. ವಾಟೆರ್ ಎಕಾ ಜಾಗ್ಯಾರ್ ಅಶೆಂ ಬರೊವ್ನ್ ಆಸ್ಲೆಂ “ನೀ ಜನಿಸುವ ಮುನ್ನ ನಾ ಜನಿಸಿದೆ, ನೀ ಸಾಯುವ ಮುನ್ನ ನಾ ಸಾಯದಿರಲಿ”. ಹೆಂ ಉತರ್ ಮ್ಹಜಾ ಕಾಳ್ಜಾ ಮನಾಂತ್ ನಾಟ್ವಾಲೆಂ. ಎದೊ ವ್ಹಡ್ ಪರ್ವತ್ ಮ್ಹಜಾ ಮುಕಾರ್ ಹಾತ್ ಜೊಡುನ್ ದಯಾ ಮಾಗೊನ್ ಆಸ್ಲೊಗಾಯ್? ಹಾಂವ್ ನೆಣಾ. ತರೀ ಕುಮಾರಪರ್ವತ ಚಡೊನ್ ಆಯ್‌ಲ್ಲ್ಯಾ ಮ್ಹಾಕಾ ಎಕ್ ಸತ್ ಸಮ್ಜಾಲೆಂ. ತ್ಯಾ ಪರ್ವತಾಂತ್ ಜೀವ್ ಆಸ್‌ಲ್ಲೊ. ಅನಿ ತೊ ಮ್ಹಜಾ ತಸಲ್ಯಾ ಕಿರ್ಕೊಳ್ ಮನ್ಶಾಚಾ ಹಾತಾಂತ್ ಆಸ್‌ಲ್ಲೊ.